લંડનઃ સ્ટાર ફૂટબોલર ડિડિયર ડ્રોગ્બા ભલે અબજો રૂપિયાની કમાણી કરતો હોય, પરંતુ પોતાના ફાઉન્ડેશન દ્વારા ગરીબોની મદદના નામે ૧.૭ મિલિયન રાઉન્ડની છેતરપિંડીનો તેના પર આરોપ લાગ્યો છે. ચેલ્સી ક્લબના ભૂતપૂર્વ સ્ટ્રાઇકરે પશ્ચિમ આફ્રિકાના પોતાના દેશ આઈવરી કોસ્ટમાં બાળકોના શિક્ષણ અને સ્વાસ્થ્યના નામે લોકો પાસેથી મદદ એકઠી કરી હતી. તેના માટે ડેવિડ બેકહમ, ફ્રેન્ક લોંપાર્ડ, રોજર ફેડરર અને પ્રિન્સ બેટ્રિક્સ સહિત રમત અને વેપારી જગતનાં મોટાં નામોએ મદદ કરી હતી. ડ્રોગ્બાના ફાઉન્ડેશન માટે ૧.૭ મિલિયન પાઉન્ડ (૧૬.૧૫ કરો રૂપિયા) એકઠા થયા હતા, પરંતુ સ્થાનિક મીડિયા રિપોર્ટમાં દાવો કરવામાં આવ્યો છે ફક્ત ૧૪,૧૧૫ પાઉન્ડ (૧૩.૪૦ લાખ રૂપિયા) જ જરૂરિયાતવાળા સુધી પહોંચ્યા છે.